Bologna FC 1909
Bologna Football Club 1909, popularno zvani Bologna, je italijanski nogometni klub iz Bologne, u pokrajini Emilia-Romagna, koji je nastao 1909. godine. Imaju nadimak crveno-plavi zbog klupskih boja koje nose na dresovima koji su tradicionalno prugasti. Te boje su i zvanične boje grada. Tokom svog postojanja klub je osvojio Scudetto sedam puta i na vječnoj listi najuspješnijih klubova po tom parametru se nalaze na šestom mjestu. Danas igraju u Serie A nakon što su izborili plasman za sezonu 2008/09. Prije toga su četiri sezone proveli u Serie B.